ADERES Burjassot, subcampió de futbol inclusiu, en Segona Divisió Or
2025-07-24

Nou èxit esportiu per als esportistes del Club ADERES Burjassot. El passat cap de setmana, l’equip de futbol imnclusiu aconseguia una nova victòria que feia que el club pujara al calaix entre els tres primers classificats.

Concretament, l’equip de futbol ha participat en les semifinals i en la final de la Lliga Autonòmica de Futbol Inclusiu (LFI) on s’han proclamat subcampions de Segona Divisió Or.

Este triomf ha suposat el tancament a una gran temporada després de guanyar la lliga en Tercera Divisió i classificar-se en la segona fase “amb passe directe per a Segona Divisió Or quedant subcampió també”, tal com han informat des del club.

ADERES felicita a tots els components de l’equip, a l’entrenador Enrique Solaz i a Edgar, el facilitador, sense els quals no haguera sigut possible esta gran temporada.